CELEX: 62010TN0286
Language: da
Date: 2010-06-30 00:00:00
Title: Sag T-286/10: Sag anlagt den 30. juni 2010 — Fondation de l’Institut de Recherche Idiap mod Kommissionen

14.8.2010   
            
            
               DA
            
            
               Den Europæiske Unions Tidende
            
            
               C 221/57
            
         Sag anlagt den 30. juni 2010 — Fondation de l’Institut de Recherche Idiap mod Kommissionen
   (Sag T-286/10)
   ()
   2010/C 221/91
   Processprog: fransk
   
      Parter
   
   
      Sagsøger: Fondation de l’Institut de Recherche Idiap (ved avocat G. Chapus-Rapin)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Indledningsvis: Sagen tildeles opsættende virkning.
            
         
               —
            
            
               For det første
               
                           —
                        
                        
                           Sagen fremmes til realitetsbehandling, og sagsøgeren gives medhold.
                        
                     
         
               —
            
            
               Følgelig
               
                           —
                        
                        
                           annulleres Europa-Kommissionens beslutning af 11. maj 2010.
                        
                     
                           —
                        
                        
                           Det fastslås, at Den Europæiske Unions eksterne midler kan omfattes af omkostningerne til IDIAPs forskere, der har en tidsubegrænset kontrakt, og som arbejder på programmerne AMIDA, BACS og DIRAC.
                        
                     
                           —
                        
                        
                           De bestemmes, at IDIAP ikke skal tilbagebetale 98 042,45 EUR for DIRAC og 251 505,76 EUR for AMIDA.
                        
                     
                           —
                        
                        
                           Europa-Kommissionen tilpligtes at betale alle sagens omkostninger.
                        
                     
                           —
                        
                        
                           Europa-Kommissionen tilpligtes at betale IDIAPs advokatudgifter.
                        
                     
         
               —
            
            
               Subsidiært:
               
                           —
                        
                        
                           Sagen fremmes til realitetsbehandling, og sagsøgeren gives medhold.
                        
                     
         
               —
            
            
               Følgelig
               
                           —
                        
                        
                           annulleres Europa-Kommissionens beslutning af 11. maj 2010.
                        
                     
                           —
                        
                        
                           Europa-Kommissionen fremskynder en ny revision af IDIAP, og den tildeles en anden institution end Treureva.
                        
                     
                           —
                        
                        
                           Europa-Kommissionen tilpligtes at betale alle sagens omkostninger.
                        
                     
                           —
                        
                        
                           Europa-Kommissionen tilpligtes at betale IDIAPs advokatudgifter.
                        
                     
         
      Søgsmålsgrunde og væsentligste argumenter
   
   Sagsøgeren har med det foreliggende søgsmål, der er anlagt i henhold til en voldgiftsklausul, i det væsentlige fremsat krav for Retten om fastslåelse, at der kan ydes tilskud til de omkostninger, som er udbetalt for de forskere, der har tidsubegrænsede arbejdskontrakter inden for rammerne af AMIDA-, BACS- og DIRAC-kontrakterne, som falder inden for rammerne af særprogrammerne for forskning og teknologisk udvikling samt demonstration med overskrifterne »Integration og styrkelse af det europæiske forskningsrum (2002–2006)« og »Informationssamfundets teknologier (2000–2006)«.
   Til støtte for søgsmålet har sagsøgeren gjort følgende gældende:
   
               —
            
            
               Europa-Kommissionens fortolkning af AMIDA-, BACS- og DIRAC-kontrakterne, hvorefter omkostningerne til tidsubegrænsede arbejdskontrakter til forskere er almindelige driftsomkostninger, der ikke er støtteberettigede, og ikke meromkostninger forbundet med projekterne, er vilkårlig eller i det mindste ubegrundet, for så vidt som
               
                           —
                        
                        
                           den standardkontrakt, der lå til grund for AMIDA-, BACS- og DIRAC-kontrakterne, ikke udelukker de tidsubegrænsede arbejdskontrakter fra de støtteberettigede omkostninger,
                        
                     
                           —
                        
                        
                           forbindelsen mellem forskernes arbejdskontrakter og AMIDA-, BACS- samt DIRAC-projekterne udtrykkelig er omtalt i arbejdskontrakterne,
                        
                     
                           —
                        
                        
                           forskernes arbejdskontrakter alene er kommet i stand på grund af projekterne, idet sagsøgeren ikke har egne midler til at betale for forskere uden for projekterne,
                        
                     
                           —
                        
                        
                           den bedste måde at sikre sig, at man kan skille sig af med forskerne ved et projekts afslutning, er den tidsubegrænsede kontrakt, som efter schweizisk ret (Schweiz er sagsøgerens hjemsted) med kort varsel kan opsiges til enhver tid uden begrundelse.
                        
                     
         
               —
            
            
               Kommissionens fortolkning er i strid med princippet om god tro og beskyttelse af en berettiget forventning, idet denne fortolkning er blevet ændret gradvist.
            
         
               —
            
            
               Subsidiært er den revisionsprocedure, som den anfægtede afgørelse vedrører, behæftet med uhelbredelige mangler, hvilket bør føre til dens annullation